**Alissa Hmelnitskaja**

Jurist

Andmekaitse Inspektsioon

Tatari 29, Tallinn 10134

**Irina Budrik**

Juhatuse esimees

Korteriühistu Paldiski mnt 16

Paldiski mnt 16-36, Tallinn 10149

511 8359

**PÄRING**  9. aprill 2024, Tallinn

Eelkõige täname Teid väga informatiivse ja selgitava telefonivestluse eest 8. aprillil 2024. Nagu telefonitsi kokku leppisime, edastame Andmekaitse Inspektsioonile meile, korteriühistu Paldiski maantee 16 juhatusele, laekunud korteriomaniku avalduse.

Palume asjakohast nõu, hinnangut andmekaitse valdkonna vaatest ning vastust küsimusele, kui mõistlikud on allolevad korteriomaniku esitatud nõuded korteriühistu Paldiski maantee 16 juhatusele (*esitatud väljavõtetena esitatud avaldusest muutmata kujul*):

* „Soovin tutvuda videosalvestitega mida kogub Paldiski mnt.16 maja esimesel korrusle fuajees minu kohta.“
* „Soovin tutvuda salvestitega kus olen nähtav mina, Jüri Niitepõld ahavahemikus 04.03- 04.04.2024 aastal.“
* „Soovin saada salvestite koopiat millel mina olen nähtav ajavahemikus 04.03-04.04.2024“

Kas Andmekaitse Inspektsiooni hinnangul, tuginedes vastavatele seaduslikele nõuetele, on isikul õigus nõuda avaliku huvi alusel avalikes ruumides paigaldatud turvakaamerate salvestiste koopiaid?

Juhime tähelepanu, et vastav märgistus turvakaamerate olemasolust avalikes ruumides (ühiskoridor, hoone sissepääs) on olemas ning kaamerate salvestistele on olemas juurdepääs vaid korteriühistu Paldiski maantee 16 juhatuse liikmetel läbi autentimisnõudega tarkvara, mis peab süsteemi sisenemiste kohta vastavat logi. Turvakaamerate salvestised ei ole avalikult kättesaadavad ega muud moodi juurdepääsetavad. Turvakaameraid paigaldati ühiskoridoris esinenud varguste ja vägivaldsete episoodide tõttu avaliku korra hoidmise ja elanike turvalisuse huvides.

Jään ootama Teie vastust ning tänan ette!

/allkirjastatud digitaalselt/

Irina Budrik

juhatuse esimees

Korteriühistu Paldiski maantee 16